Садашњи Лаос прати свој историјски и културни идентитет до Лан Санга, који је постојао од 14. до 18. века као једно од највећих краљевстава југоисточне Азије. Због свог централног географског положаја у југоисточној Азији, краљевство је постало средиште копнене трговине и постало је економски и културно богато. Након периода унутрашњих сукоба, Лан Санг се раздвојио у три одвојена краљевства - Луанг Фрабанг, Виентјан и Чампасак. Године 1893, три територије су се нашле под Француским протекторатом и уједињене су да би формирале оно што је данас познато као Лаос. Накратко је стекао независност 1945. након окупације Јапана, али Француска га је поново колонизовала док није стекао аутономију 1949. Лаос је постао независан 1953. године, успоставном уставне монархије под Сисаванг Вонгом. Након независности почео је грађански рат, током кога се испољио комунистички отпор, који је подржао Совјетски Савез, у борби против монархије која је касније дошла под утицај војних режима које су подржале Сједињене Државе. Након што је 1975. рат у Вијетнаму завршен, на власт је дошао комунистички Патет Лао, окончавши грађански рат. Лаос је био зависан од војне и економске помоћи Совјетског Савеза до његовог распада 1991.